laion/Wikipedia-Exotic huggingface dataset:
סופי וורד

סופי וורד (באנגלית: Sophie Ward; נולדה ב-30 בדצמבר 1964) היא שחקנית אנגלייה. ידועה בשל גילומה את אליזבת הרדי היפה, אהובתו של שרלוק הולמס בסרט "שרלוק הולמס הצעיר". וורד נולדה בלונדון. אביה הוא השחקן סיימון וורד. היא התחילה לעבוד כשחקנית בגיל 10, והופיעה ברחבי העולם בקולנוע, בטלוויזיה ובתיאטרון. וורד למדה מחול אצל הבלרינה מרלה פארק (אנ'). אחד התפקידים הראשונים שלה בקולנוע היה בסרט "שרלוק הולמס הצעיר" בבימויו של בארי לווינסון. תפקידים נוספים שלה היו בסרטים "Full Circle", בתפקיד הנסיכה היפה ב"בחזרה לארץ עוץ", בסרט "דוריט הקטנה" וב-"A Summer Story". עוד גילמה את מושא האהבה בווידאו קליפ "Avalon" של להקת רוקסי מיוזיק. בשנות התשעים של המאה העשרים הופיעה וורד בעיקר בתיאטרון וזכתה להצלחה ולשבחים. היא שיחקה בהפקות אחדות של תיאטרון סיטיזנס בגלאזגו בהם במחזה "Private Lives" בתפקיד אמנדה, המחזה "דון קרלו" בדמות המלכה אליזבת, ובתפקיד אופליה במחזה "המלט". ב-2006 הפיקה וכיכבה במחזה "Nothing" מאת הנרי גרין שהוצג לראשונה בתיאטרון 59E59 בניו יורק, בפסטיבל בריטס אוף ברודוויי. ב-2003 כיכבה וורד בסרט "Out of Bounds" לצדן של סופיה מיילס וסיליה אימרי. ב-2008 הופיעה בסרט "ספר הדמים" לצדם של ג'ונאס ארמסטרונג ורג' פולר. ב-2011 השתתפה בסרט "ג'יין אייר" בבימויו של קארי פוקונאגה. היא הופיעה לצדן של שחקניות כגון סוזן סרנדון בסרט "הרעב" בבימויו של טוני סקוט, ליב אולמן בסרט "A Time of Indifference" בבימויו של מאורו בולוניני, ועם אליזבת טיילור בסרט "טוסקניני הצעיר" בבימויו של פרנקו זפירלי. בטלוויזיה הופיעה וורד במיני-סדרה "A Dark Adapted Eye" יחד עם הלנה בונהם קרטר, ובפנטזיה "דינוטופיה". וורד השתתפה בתפקיד ד"ר הלן טרנט בסדרת הדרמה של ITV "בקצב הלב". ב-2008 הצטרפה לצוות השחקנים של הסדרה הרפואית "הולבי סיטי" בתפקיד סופי ביירן, אחותו של המנתח ג'וזף ביירן. לוורד תואר ראשון בספרות ובפילוסופיה מהאוניברסיטה הפתוחה. ב-1988 התחתנה וורד עם המנתח הווטרינרי פול הובסון. לבני הזוג נולדו שני בנים, נתניאל (יליד 1989) וג'ושואה (יליד 1993). הם התגרשו ב-1996, אחרי שלוורד הייתה מערכת יחסים עם רנה ברנן, סופרת קוריאנית-אמריקאית, ויצאה מהארון כלסבית. בשנת 2005 ערכו וורד וברנן טקס איחוד אזרחי ביניהן, והתחתנו ב-2014 אחרי שנישואים כאלה היו חוקיים. אחותה של וורד, קיטי, נשואה לסטנדאפיסט מייקל מקינטייר. סופי וורד, ברשת החברתית אקס (טוויטר) סופי וורד, הבלוג הרשמי סופי וורד, במסד הנתונים הקולנועיים IMDb (באנגלית) סופי וורד, באתר AllMovie (באנגלית) סופי וורד, במסד הנתונים הקולנועיים KinoPoisk (ברוסית) בלוג התיאטרון של סופי וורד "Actress Sophie Ward on Go Back for Murder at Oxford Playhouse". www.oxfordtimes.co.uk. Oxford Times. נבדק ב-9 בדצמבר 2014. {{cite web}}: (עזרה) "Sophie Ward: Our kids have two mums". The Guardian. 5 ביוני 2017. {{cite web}}: (עזרה) BBC News online article - "In The Pink", dated 18 September 2000 Judith Woods, ‏Sophie Ward: How I raised my children with my wife, The Telegraph, 14 August 2015 McIntyre speaks of his devastation at the death of his dad, mirror.co.uk; accessed 9 March 2015.
אלפא רומיאו 1000 אבארט ברטונה קופה

אלפא רומיאו 1000 אבארט ברטונה קופה (באיטלקית: Alfa Romeo 1000 Abarth GT Bertone Coupé) היא מכונית קונספט, בתצורת מכונית ספורט-קופה, 2 דלתות, אשר הוצגה על ידי יצרנית כלי הרכב האיטלקית אלפא רומאו בשנת 1958. אב הטיפוס נבנה במשותף עם יצרנית הרכב האיטלקית "Abarth & C. S.p.A". סך הכול יוצרו 3 יחידות. הדגם נקרא גם: "Abarth 1000 GT Coupé" 2 דלתות 2 מושבים מנוע "אלפא רומיאו", 4 צילינדרים, 998 סמ"ק (מנוע קירור מים) אלפא רומיאו דיסקו וולנטה אלפא רומיאו באט אלפא רומיאו סוג 103 אלפא רומיאו גלוריה אלפא רומיאו קאראבו אלפא רומיאו ספורטוט (אנ') אלפא רומיאו 1000 אבארט ברטונה קופה revolvy אלפא רומיאו 1000 אבארט ברטונה קופה (Abarth 1000 GT Coupé) carfolio.com/specifications/models/car אלפא רומיאו 1000 אבארט ברטונה קופה - נתונים טכנייםdev.gaukmotors
הגביע הרוסי בכדורגל 1994/1995

גביע רוסיה 1994/1995 היא העונה השלישית של טורניר הגביע הרוסי בכדורגל שנערך ממאי 1994 ועד יוני 1995. בטורניר השתתפו קבוצות ליגת העל הרוסית בכדורגל, קבוצות מליגת המשנה הרוסית ומהליגה הרוסית השנייה. גמר הטורניר נערך באצטדיון לוז'ניקי שבמוסקבה ובמסגרתו דינמו מוסקבה זכתה בגביע לראשונה בתולדותיה, לאחר שגברה על רוטור וולגוגרד בגמר שהוכרע בפנדלים בתוצאה 8:7, לאחר שהמשחק הסתיים בשוויון מאופס. היה זה לגביע השביעי שלה מאז הקמתה ולגביע רוסיה הראשון שלה. משחק הגמר נערך באצטדיון לוז'ניקי שבמוסקבה. המשחק לא לווה באירועים מיוחדים והסתיים בשווי מאופס לאחר הזמן החוקי. בתוספת הזמן, בדקה ה-115', השופט שרק לבעיטת עונשין לטובת רוטור. אך השחקן אולג ורטניקוב שנבחר לבעוט פספס את הבעיטה והמשחק עבר להכרעה בבעיטות עונשין. לאחר 16 בעיטות עונשין, דינמו זכתה בגביע אחרי 8 שערים לעומת 7 שערים של רוטור. על פי החלטת הנהלת האצטדיון וראשי איגוד הכדורגל הרוסי כל ההכנסות ממשחק הכדורגל הועברו לנפגעי רעידת אדמה שהתרחש בסחלין. סיקור המשחק באתר דינמו ערך זה הוא קצרמר בנושא כדורגל רוסי. אתם מוזמנים לתרום לוויקיפדיה ולהרחיב אותו.
מיטסוקה Galue

מיטסוקה Galue (באנגלית: Mitsuoka Galue) היא מכונית סלון מפוארת, 4 דלתות, בסגנון רטרו אשר יוצרה על ידי יצרנית המכוניות היפנית "Mitsuoka Motor Co., Ltd" בין השנים 1996–2014. דגם ה"מיטסוקה Galue" התבסס חיצונית, על דגם "Bentley R Type" אשר יוצר בין השנים 1952–1955, על ידי יצרנית מכוניות הפאר בנטלי. דגמי סדרת "Galue I" התבססו על דגם "Nissan Crew". דגמי סדרת "Galue II" התבססו על דגם "Nissan Cedric" ודגם "Nissan Gloria". דגמי סדרת "Galue III" התבססו על דגם "Nissan Fuga". דגמי הקבריולה, אשר יוצרו משנת 2007, התבססו בחלקם על פורד מוסטנג. דגמי סדרת "Galue 204" התבססו על דגם "Toyota Corolla Axio" ודגם "Bentley Eight". 4 דלתות - סלון 2 דלתות - קבריולה (יוצר משנת 2007) 4 דלתות לימוזינה (יוצר משנת 2008) דור "Galue" - יוצר בין השנים 1996–1999) דור ראשון - ("Galue I") (יוצר בין השנים 1996–1999) דור שני - ("Galue II") (יוצר בין השנים 1999–2001) דור שלישי - ("Galue III") (יוצר בין השנים 2006–2008) דור רביעי - ("Galue III", "Galue 204") (יוצר בין השנים 2008–2014) מיטסוקה Galue, דגם דה לוקס, -דור ראשון מיטסוקה Galue, דור ראשון מיטסוקה Galue, דור ראשון מיטסוקה Galue, דור ראשון מיטסוקה Galue, דור שני מיטסוקה Galue, דור שני מיטסוקה Galue, דור שני מיטסוקה Galue, דור שלישי מיטסוקה Galue, דור שלישי מיטסוקה Galue, קבריולט, דור שלישי מיטסוקה Galue, דור רביעי מיטסוקה Galue, דור רביעי מיטסוקה MC-1 מיטסוקה ויווט מיטסוקה הימיקו מיטסוקה Galue - דגמים, מידות, נתונים טכניים (goo-net-exchange.com/catalog/MITSUOKA__GALUE) מדיה וקבצים בנושא מיטסוקה Galue בוויקישיתוף מיטסוקה Galue (1:04), יו-טיוב מיטסוקה Galue (2:47 דקות), יו-טיוב מיטסוקה Galueאתר mitsuoka-motor דגמי מיטסוקה Galue motor.com/global/lineup/history מיטסוקה Galue - לימוזינה topgear
יחסי אוקראינה–ליטא

יחסי אוקראינה–ליטא הם יחסי החוץ בין ליטא לבין אוקראינה. בין השנים 1569–1795 פולין וליטא יצרו את האיחוד הפולני-ליטאי אשר כלל חלקים גדולים מאוקראינה המודרנית. לפני 1918 שתי המדינות היו חלק מן האימפריה הרוסית, ועד 1991 הן היו חלק מברית המועצות. בנובמבר 2009 חתמו שתי המדינות על מספר הסכמים, הכוללים הכרה הדדית באוניברסיטאות ושיתוף פעולה בתחום שימור המורשת התרבותית. בנוסף, ליטא הבטיחה סיוע לאוקראינה בקבלתה לאיחוד האירופי. בשנת 2014, הביע נשיא ליטא דליה גריבאוסקאיטה תמיכה באוקראינה בעקבות המשבר האוקראיני. בינואר 2015, ביקשה ליטא ממועצת הביטחון של האו"ם לכנס ועידה דחופה, בשל הסכסוך המתמשך במזרח אוקראינה. מאוחר יותר, ויטאוטס לאנדסברגיס הצהיר כי הוא מאמין כי הסכם מינסק יתברר כ"יותר גרוע מהסכם מינכן". כיום, כ-44,000 אוקראינים חיים בליטא, ואילו כ-11,000 ליטאים חיים באוקראינה. אוקראינה מחזיקה בליטא שגרירות בווילנא, ו-2 קונסוליות בקובנה, וקלייפדה. מאידך, ליטא מחזיקה באוקראינה שגרירות בקייב ו-9 קונסוליות בבילה צרקווה, דנייפרופטרובסק, איוואנו-פרנקיבסק, חרקוב, חרסון, לבוב, אודסה, אוז'הורוד, וז'יטומיר.[דרושה הבהרה] מדיה וקבצים בנושא יחסי אוקראינה–ליטא בוויקישיתוף משרד החוץ הליטאי: רשימה של הסכמים בילטראליים עם אוקראינה (בליטאית) שגרירות ליטא בקייב (בליטאית)(באוקראינית) שגרירות אוקראינה בווילנה Poland, Lithuania and Ukraine to form brigade for UN, EU and NATO peacekeeping missions, NY Daily News (November 16, 2009) Ukraine, Lithuania sign series of agreements, Kyiv Post (November 26, 2009) Lithuania promises assistance on Ukraine's path to EU membership, Kyiv Post (November 26, 2009) "The Baltic 'Iron Lady': Putin's solitary foe". POLITICO. נבדק ב-2 במאי 2016. {{cite web}}: (עזרה) "Lithuania calls UN Security Council meeting on Ukraine". uatoday.tv. נבדק ב-2 במאי 2016. {{cite web}}: (עזרה) "Vytautas Landsbergis on Minsk agreement: It is worse than Munich". DELFI. 13 בפברואר 2015. נבדק ב-2 במאי 2016. {{cite web}}: (עזרה) אתר על יחסי מדינות
ראסל בארקלי

ראסל א. בארקלי (באנגלית: Russell A. Barkley; נולד ב-27 בדצמבר 1949) הוא פסיכולוג קליני אמריקאי, ופרופסור לפסיכיאטריה באוניברסיטה הרפואית של דרום קרוליינה. חיבר מספר ספרים בולטים על הפרעת קשב וריכוז. בארקלי חוקר מ-1973, והוא מוסמך כפסיכולוג מאז 1977. הוא מהחוקרים הבולטים בתחום הפרעת קשב והיפראקטיביות (ADHD) והקדיש את מרבית הקריירה המדעית שלו כדי ללמוד את התחום, ובעיות הקשורות בו כמו הפרעת התרסה התנגדות. בין השאר, בארקלי תיאר תת-אבחנה בהפרעת קשב בשם קצב קוגניטיבי איטי (SCT, המכונה גם CDD). אתר האינטרנט הרשמי של ראסל בארקלי ראסל בארקלי, באתר גוגל סקולר ראסל א. בארקלי (1949-), דף שער בספרייה הלאומית Your Defiant Teen, Second Edition: 10 Steps to Resolve Conflict and Rebuild ... - Russell A. Barkley, Arthur L. Robin - Google Books Lesley Alderman, "Speed Bumps on the Way to an A.D.H.D. Diagnosis", The New York Times, May 13, 2011. Katherine Ellison, "Neurofeedback Gains Popularity and Lab Attention", The New York Times, October 4, 2010. Amanda Mascarelli,, Los Angeles Times, August 13, 2011. Aliyah Baruchin, "Attention Deficits That May Linger Well Past Childhood" The New York Times, March 12, 2008. The New York Times, February 17, 2011. Tracey Harrington McCoy,, Newsweek, February 25, 2014. Jessica Yadegaran, "How to manage your marriage when your spouse has ADHD", The Washington Post, January 2, 2011. NPR, . Frontline. Interviews - Russell Barkley. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סרנגה

האם התכוונתם ל... שלומי סרנגה – זמר ישראלי דוד סרנגה – דיפלומט ישראלי
הים הפתוח

הים הפתוח או האוקיינוס הפתוח (Pelagic zone) הוא אזור האוקיינוסים העמוקים הרחוק מהמדפים היבשתיים הקרובים ליבשה. הים הפתוח ממלא 1,330 מיליון ק"מ מעוקב, עומקו בממוצע 3.68 ק"מ מתחת פני הים, ומעמיק עד ל-11 ק"מ בשקע מריאנה שליד איי מריאנה, המקום העמוק ביותר בעולם. באזורים שונים באוקיינוס מתקיימים תנאי סביבה שונים – עוצמת קרינת השמש, טמפרטורה, חמצן, מזון, מליחות ולחץ מים התלויים בעומק המים. בעומק מעל 1,000 מטר נעלמות צורות החיים המוכרות ובמקומם ישנם יצורי מצולות (אנ') המותאמים לשרוד במעמקי הים בהם טפמרטורה נמוכה, אור שמש מעומעם או חסר בכלל, לחץ רב ומחסור בחמצן ומזון. אפיפלגיים (epipalegic) – היצורים החיים עד לעומק של 200 מטרים. מזופלגיים (mesopalegic) – היצורים החיים בעומק שבין 200 ל-1,000 מטרים. בתיפלגיים (bathypalegic) – היצורים החיים בעומק שבין 1,000 ל-2,000 מטרים. אביסלפלגיים (abyssalpalegic) – היצורים החיים בעומק שבין 2,000 ל-6,000 מטרים. האדלפלגיים (hadalpalegic) – היצורים החיים בעומק של יותר מ-6,000 מטרים. רוב יצורי הים חיים עד לעומק 200 מ' מתחת לפני הים, מה שמכונה השכבה האפיפלגית. באזור זה נאלצים כל היצורים לשחות ללא הרף הן בשביל שלא לשקוע לעומקים הקיצוניים והן בשביל לחפש מזון באזור רחב מאוד. ישנן 2 צורות חיים החיות באוקיינוסים: הפלנקטון – היצורים החיים השונים הנעים בעזרת זרמי הים וחסרי יכולת או בעלי יכולת מעוטה להתנגד לזרמי הים הסוחפים. חלק מהיצורים יכולים לנוע בעצמם אך מעדיפים להיסחף רוב הזמן. הפלנקטון כולל את אצות הפיטופלנקטון ואת בעלי החיים, הזואופלנקטון, הצפים בים וכוללים יצורים קטנים כמו קריל, שטרגליים, חד-תאיים ויצורים קטנים נוספים אך גם יצורים גדולים יותר כמו מדוזות, סיפונופורות ורכיכות בעלי "כנפיים" כמו דרקון כחול ואפילו דגים מסוימים כמו דג השמש. בים סרגסו ישנה גם אצה מסוג סרגסום הצפה באוקיינוס ובין עליה יצורים רבים מוצאים מחסה. הנקטון (אנ') – היצורים הנעים בעזרת גופם במים ויכולים לנוע גם נגד כיוון הזרמים. בעלי חיים אלה צריכים לשחות ללא הרף כדי לא לשקוע. הם כוללים בעלי חיים ימיים רבים לרבות דגי טונה, מפרשניים, דולפינים, הראשתן, לווייתני מזיפות, טורפים ימיים, צבי ים, פינגוויניים, כרישים שונים, דיונונאים גדולים ודגי מנטות וכנפתנים. חלק ממינים אלה יכולים לצלול לעומק כדי לחפש מזון אך לאחר מכן עולים למעלה. ישנם גם יצורי מעמקים העולים בלילות לחפש מזון בפני המים. עופות ימיים ממריאים מעל האוקיינוסים בחיפוש מזון וחלקם יכולים לדאות במשך ימים רבים מבלי לעופף, כמו הפרגטה והאלבטרוס. הים הפתוח, באתר אנציקלופדיה בריטניקה (באנגלית)
DB לה-מאן

DB לה-מאן (בצרפתית: DB Le Mans) היא מכונית ספורט, בעלת מרכב מפיברגלאס אשר יוצרה על ידי יצרנית כלי הרכב הצרפתית Automobiles René Bonnet בין השנים 1959–1963. סך הכול יוצרו 232 יחידות. זה היה הדגם האחרון שנבנה במשותף על ידי מייסדי החברה רנה בונה וצ'ארלס דויטש 2 דלתות - קופה 2 דלתות - קבריולה דגם DB לה-מאן, קבריולט, שנת 1960 דגם DB לה-מאן, קבריולט, שנת 1960 פיברגלאס קלוב דגמי מאטרה ספורט René Bonnet (Club René Bonnet Matra Sports [archive]) דגם DB לה-מאן - תמונות, כולל תמונת המנוע (citroenvie) דגם DB לה-מאן - תמונות (tbauto) מדיה וקבצים בנושא DB לה-מאן בוויקישיתוף דגם DB לה-מאן פתוח (5:11 דקות), יו-טיוב דגם DB לה-מאן (4:33 דקות), יו-טיוב מנוע דגם DB לה-מאן (1:35), יו-טיוב דגם DB לה-מאן מפיברגלסDB Le Mans - fibreglass דגם DB לה-מאן Encyclopaedia of Classic Cars: Sports Cars 1945-1975 דגם DB לה-מאן קבריולה, שנת 1961 classicdriver.com/en/car/db-panhard/le-mans/1961
סבסי

סבסי (נקרא גם Sebeezee, או "Bleezie") הוא האי האינדונזי של מצר סונדה, בין ג'אווה לסומטרה, וחלק ממחוז למפונג. הוא מגיע לגובה של 844 מטר ושוכן על שטח 12 ק"מ מצפון לאיי קרקטואה. זהו האי הקרוב ביותר לקרקוטה, על אותו אזור וגובה כמו שרידי האי רקאטה (אי לא רחוק שהושמד בהתפרצות הר געש). כמו קרקוטה, גם הוא וולקני, אם כי אין התפרצויות מתוארכות (חוץ מדו"ח יחיד של התפרצות בשנת 1680 שכנראה הוא בלבול עם התפרצות קרקוטה משום שדווחו באותה שנה.) בניגוד לקרקוטה, סבסי מיושב. סבסי נהרס במהלך ההתפרצות הוולקנית ב-1883 של קרקוטה. הרשומות הרשמיות מצביעות על כ -3,000 בני אדם שנהרגו, כאשר 1,000 מהם היו "לא תושבים". ב-1890, סבסי הוקמה מחדש. האמונה כי הוא נמצא קרוב יותר לסומטרה, שימשה "אבן דרך" לבניה מחדש. בשנות ה-20 של המאה ה -20 חזרו המתיישבים, והיום סבסי מיושבת לחלוטין, עם שטח קטן לא מיושב וכמה ביצות מנגרובים עדיין טבעיות. האקלים באי טרופי. הטמפרטורה הממוצעת היא 25 מעלות צלזיוס. החודש החם ביותר הוא מאי עם C° 26, והחודש הקר ביותר הוא אפריל, עם C° 22, כמות המשקעים הממוצע הוא 2,932 מ"מ בשנה. החודש רטוב ביותר הוא ינואר עם 433 מ"מ גשם, והחודש היבש ביותר הוא ספטמבר עם 63 מ"מ גשם. שמקין ופיסקה: קרקטה 1883; ההתפרצות הוולקנית והשפעותיה (1983) איאן תורנטון: קרקאטו: הרס והרכבה מחדש של המערכת האקולוגית של האי (1996) מדיה וקבצים בנושא סבסי בוויקישיתוף pulau sebesi., GeoNames.Org, ‏2012-01-17
משרן

האם התכוונתם ל... סליל השראה – סליל השראה (Inductor), רכיב חשמלי שמאופיין בהשראות בולטת. משרן (ביולוגיה) – משרן (Inducer) מולקולה שגורמת להסרת דכאנים ובכך מאפשרת התחלת תהליך שעתוק
איי הדובים

איי הדובים (ברוסית: Медве́жьи острова́, ביקוטית: Эhэлээх арыылар) הם קבוצה של שישה איים בלתי מיושבים במפרץ קולימה, שבים סיביר המזרחי, מול חוף צפון-מזרח סיביר. האיים משתייכים לרפובליקת סאחה-יקוטיה שברוסיה. קבוצת האיים נמצאת כמאה קילומטר מצפון לשפך נהר נהר קולימה. חוף סיביר מצוי כ-35 קילומטר מדרום-מערב לאי קרסטובסקי, הגדול שבקבוצה, אשר אורכו כ-15 קילומטר. האירופי הראשון שדיווח על קיומם של האיים היה יאקוב פרמיאקוב (Yakov Permyakov) הרוסי ב-1710. בשנים 1820-‏1824 ערך החוקר פיודור מטיושקין (Fyodor Matyushkin) סקר ומיפוי של האי המזרחי בקבוצה, במסגרת מסע המחקר הארקטי של פרדיננד וראנגל בים סיביר המזרחי וים צ'וקצ'י. ב-3 בספטמבר 1878 שט החוקר אדולף אריק נורדנשלד בקרבת האיים. הם נחקרו גם במהלך מסע המחקר ההידרוגרפי באוקיינוס הארקטי, שהתנהל בשנים 1910-‏1915. מזג האוויר בחורף באזור האיים הוא קשה. הטמפרטורה בעונה זו יורדת עד ל-28.7 מעלות צלזיוס מתחת לאפס בממוצע (בינואר). בקיץ עולה הטמפרטורה עד ל-2.2 מעלות בממוצע (ביולי). הים סביב האיים קפוא בחורף, אך גם בחודשי הקיץ מצוי בו קרח צף. בשיא החורף שורר באזור חושך במשך כל היממה, ושישה חדשים בשנה יש בו מאפס ועד 57 שעות אור בחודש בלבד. שיא חודשי האור הוא חודש אפריל בו יש עד 292 שעות אור. כל איי הקבוצה מכוסים בצמחיית טונדרה. כפי שמעיד שמם של האיים הם מהווים אזור מחיה של דובי קוטב. בקיץ נערך דיג מסחרי סביבם. מדיה וקבצים בנושא איי הדובים בוויקישיתוף
קואליים

קואליים (שם מדעי: Phascolarctidae) היא משפחה של יונקי כיס מסדרת הקנגוראים ומתת-סדרת דמויי-וומבט אשר חיים אך ורק באוסטרליה. בעבר היו מינים שונים במשפחה שהתקיימו מסוף האאוקן עד הפליסטוקן אך כולם נכחדו למעט מין אחד - קואלה החיה כיום בדרום-מזרח אוסטרליה. הקואלות דומות במראם לוומבטים, קרוביהם הקרקעיים החיים אך הם התאימו לטיפוס על ענפי עצים בדומה למשפחת הכיסאים הקדומים Ilariidae. זרועותיהם בעלות טפרים רחבים וחזקים העוזרים להיתפס בעצים. הקואלות ניזונות מצמחים, בעיקר של עלי האקליפטוס המהווים את המזון כמעט היחיד של הקואלות החיות. הם כמעט ולא שותים מים ומצויים במנוחה זמן רב מחייהם. Invictokoala - נכחד Litokoala - נכחד Koobor - נכחד Perikoala - נכחד נימיוקואלה (Nimiokoala) - נכחד Madakoala - נכחד קואלה (Phascolarctos) מדיה וקבצים בנושא קואליים בוויקישיתוף קואליים, באתר ITIS (באנגלית) קואליים, באתר NCBI (באנגלית) קואליים, באתר Animal Diversity Web (באנגלית) קואליים, באתר האנציקלופדיה של החיים (באנגלית) קואליים, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מייקל קולינס (סרט)

מייקל קולינס (באנגלית: Michael Collins) הוא סרט ביוגרפי אירי - בריטי - אמריקאי המתאר את חייו של הפטריוט האירי מייקל קולינס, שנלחם לעצמאות אירלנד ונרצח במלחמת האזרחים שם. הסרט מתאר את מאבקו של קולינס (בגילומו של ליאם ניסן) לעצמאות אירלנד מאז מרד חג הפסחא הכושל ב-1916 דרך מאבק דמים חסר פשרות בבריטים, חתימה על הסכם מעורר מחלוקת עם הבריטים ומלחמת אזרחים, עד להירצחו בידי יריביו האירים. את הסרט ביים ניל גורדון, שגם כתב את התסריט. הסרט זכה בפרס אריה הזהב לסרט הטוב ביותר בפסטיבל הסרטים של ונציה לשנת 1996. באותו פסטיבל זכה ליאם ניסן בגביע וולפי לשחקן הטוב ביותר. הסרט היה מועמד גם לפרס אוסקר על הצילום ופסקול המוזיקה. אפריל 1916, הבריטים מדכאים את מרד חג הפסחא שפרץ בדבלין. ראשי המרד מזוהים ומוצאים להורג פרט לאיימון דה ואלירה (אלן ריקמן) שניצל מהוצאה להורג בגלל אזרחותו האמריקאית. מייקל קולינס (ליאם ניסן) וחברו הארי בולנד (אידן קווין) נאסרים אך לאחר שחרורם הם ממשיכים בעבודתם המחתרתית. באחת האסיפות בהן נואם מייקל לפני קהל, מתקיפים אותו שוטרים; הוא נפצע ומחולץ על ידי בולנד לחווה כפרית של אוהד המחתרת, שם מטפלת בפצעיו קיטי קיארנאן (ג'וליה רוברטס), ושניהם מתאהבים בה. מייקל מצליח להבריח את דה ואלירה מהכלא, וזה מחליט לנסוע לארצות הברית לפעילות דיפלומטית ולפגישות עם וודרו וילסון ולוקח איתו את בולנד. מייקל נשאר לנהל את המלחמה. הוא מסתייע במודיעין שמספק לו אוהד המחתרת נד ברוי (סטיבן ריאה), העובד במשטרת דבלין. המלחמה מסלימה. הבריטים שולחים לדבלין את כוחות הבלאק אנד טאנס האלימים ואת כנופיית קהיר בפיקודו של סומס (צ'ארלס דאנס), ומתחילה מלחמה רצחנית בין הכוחות. המודיע ברוי נתפס ומוצא להורג לאחר עינויים קשים. בינתיים חוזרים דה ואלירה ובולנד מארצות הברית לאחר ששליחותם לא הצליחה. מייקל מזהיר את חברי הנהגת המחתרת שיחליפו את מקום מגוריהם ויסתתרו כי עומד להיערך מצוד. דה ואלירה מתנגד, והבריטים מצליחים לאסור את רובם. קולינס מתחיל במלחמה עקובה מדם, ואנשיו מחסלים את רוב הבלשים של כנופיית קהיר וסומס בתוכם. הבריטים מגיבים באלימות רבה. הם נכנסים עם רכב משוריין לתוך אצטדיון כדורגל ומתחילים לירות על הקהל במה שנודע כיום ראשון העקוב מדם. הבריטים ממשיכים לרדוף אחרי מייקל, והוא נמלט מהם ונרדף על נפשו. לבסוף מודיע לו דה ואלירה כי הבריטים מעוניינים במשא ומתן וממנה אותו לשליח למרות התנגדותו. קולינס רוצה להפסיק את שפיכות הדמים, ולכן מסכים להצעת הבריטים להפוך את אירלנד למדינה חופשית במסגרת דומיניון בריטי, עם צורך להישבע למלך בריטניה ובלי ששת המחוזות הצפוניים. דה ואלירה ואנשיו מסתייגים מההסכם, אם כי הוא עובר בפרלמנט. מתחילה מלחמת אזרחים עקובה מדם, בה לוחם קולינס נגד חבריו ממחתרת ה-IRA. בשיא המלחמה מתפתח קרב קשה באזור ארבעה בתי המשפט בדבלין, שבסופו נכנעים אנשי ה-IRA לאחר הרוגים רבים, ובהם חברו הטוב של קולינס, הארי בולנד. בינתיים מתפתחת האהבה בין קיטי למייקל, והם מחליטים להינשא. קיטי רוכשת שמלת כלה, ומייקל נוסע לקורק להיפגש עם דה ואלירה, אך נקלע למארב של אנשי ה-IRA, ונרצח. "מייקל קולינס", במסד הנתונים הקולנועיים IMDb (באנגלית) "מייקל קולינס", באתר נטפליקס "מייקל קולינס", באתר AllMovie (באנגלית) "מייקל קולינס", באתר Rotten Tomatoes (באנגלית) "מייקל קולינס", באתר Box Office Mojo (באנגלית) "מייקל קולינס", באתר Metacritic (באנגלית) "מייקל קולינס", באתר אידיבי "מייקל קולינס", תסריט הסרט באתר Scripts.com (באנגלית) "מייקל קולינס", במסד הנתונים הקולנועיים KinoPoisk (ברוסית) קדימון לסרט מייקל קולינס, באתר יוטיוב
אופרן

אופרן (אנגלית: Ofran) היא חברה ישראלית להשכרת רכב בחו"ל, המספקת שירותי השכרת רכב באמצעות שיתופי פעולה עם חברות להשכרת רכב בכ-60 מדינות ברחבי העולם. חברת אופרן הוקמה בשנת 1990 על ידי שמעון דנאי, לאחר שעזב את תפקידו כמנכ"ל אוויס ישראל, בשיתוף עם בנו, אופיר דנאי, אשר סיים באותה השנה את לימודיו האקדמיים. החברת מנוהלת כיום על ידי אופיר דנאי. אופרן היא חברה פרטית, המספקת שירותי השכרת רכב בחו"ל עבור לקוחות ישראליים והיא כיום החברה הגדולה בישראל להשכרת רכב בחו"ל המציעה השכרת רכב בעולם במעל ל-60 מדינות ובפריסה של מעל 6,000 תחנות השכרה. חברת אופרן עובדת מול מאות משרדי נסיעות בישראל ומשרתת חברות רבות, בהן אלביט מערכות, רפאל, התעשייה האווירית, צ'ק פוינט, אמדוקס, מיקרוסופט ועוד. החברה פועלת מול חברות השכרה בינלאומיות מוכרות. ביניהן, Alamo ,Europcar ,National ,Budget ,Hertz, Enterprise ו-Avis. החברה מפעילה סניפים נוספים בשוודיה ודרום אפריקה, ומשתפת פעולה עם סוכנים רבים מצ'כיה, הונגריה, רומניה, בולגריה, יוון וקפריסין. אופרן היא גם הנציגה הבלעדית של רשת מלונות מריוט בישראל, יוון וקפריסין. חברת WTC - המרכז לתיירות בינלאומית היא בבעלות משותפת של אופרן וארקיע ומספקת מוצרי תיירות יוקרה; בעיקר ביוון, איי יוון ואגן הים התיכון. החברה מספקת פתרונות לינה במלונות יוקרה, חבילות נופש, קבוצות מאורגנות, סיורים מאורגנים וסיורי תרבות ומוזיקה יוונית. אתר האינטרנט הרשמי של אופרן יסמין גלוך, ‏להרגיש בבית גם על ההגה: מדריך השכרת רכב בחו"ל, באתר ‏מאקו‏, 28 בפברואר 2023 אופרן מציגה: עידן חדש בהשכרת רכב לחו״ל (19/03/23 PassportNews) בן בירון, ‏7 דברים שכדאי לחשוב עליהם לפני שמזמינים רכב בחו"ל, באתר ‏מאקו‏, 21 במאי 2018 משה כהן, ‏מדריך דיגיטלי יינתן ללקוחות אופרן שישכירו רכב בחו"ל, באתר מעריב אונליין, 26 ביוני 2023 השכרת רכב בלואו קוסט? לא תמיד רעיון טוב, באתר ynet, 20 במאי 2019 טל שלום, ‏העולם הוא לונה פארק, באתר ‏מאקו‏, 8 ביוני 2017 החופשה המושלמת: לקחת את הרכב ופשוט לנסוע, באתר ‏מאקו‏, 7 באוגוסט 2017
טוני רוץ'

טוני רוץ' (באנגלית: Anthony Dalton Roche;‏ נולד ב-17 במאי 1945) הוא טניסאי עבר אוסטרלי. אחד הטניסאים הבולטים בעולם במשחקי זוגות בשנות ה-60 שהמשיך להשתתף בתחרויות מקצוענים בשנות ה-70, כשלזכותו 16 זכיות בטורנירי גראנד סלאם מהן זכיית יחיד, 13 זוגות גברים ו-2 זוגות מעורבים. בתחרויות זוגות גברים הוא זכה בגראנד סלאם 12 פעמים עם ג'ון ניוקומב ופעם עם ארתור אש. בתחרויות זוגות מעורבים הוא זכה בגראנד סלאם עם ג'ודי טגארט ופרנסואז דיר. בשנים 1965-1967 ו-1977 הוא היה שותך לזכיית נבחרת גביע דייוויס של אוסטרליה. לאחר הפרישה הוא היה מאמן של איוואן לנדל, פטריק ראפטר, רוג'ר פדרר, לייטון יואיט וילנה דוקיץ'. ב-1981 הוא התקבל למסדר האימפריה הבריטית וב-2001 הוא התקבל למסדר אוסטרליה. מדיה וקבצים בנושא טוני רוץ' בוויקישיתוף טוני רוץ', באתר ה-ATP טוני רוץ', באתר ה-ITF טוני רוץ', באתר גביע דייוויס טוני רוץ', באתר היכל התהילה של הטניס
חור מקולרי

חור מקולרי (באנגלית: Macular hole) הוא חור קטן במקולה, אזור במרכז הרשתית. רוב החורים נוצרים באופן ספונטני, ורק מיעוטם נוצרים בעקבות מחלות או טראומה. לפיכך, אין דרך למנוע את התפתחותם או לדעת מי בסיכון לפתח חור מקולרי. הדרך שבה נוצר חור מקולרי אינה ידועה כל צורכה, אך ההנחה הרווחת היא שהוא נוצר בעקבות שינוי במרקם הזגוגית, חומר דמוי ג'לי המרכיב 80% מנפח העין ומורכב מ-99% מים. עם הזדקנות האדם, החומר הופך להיות מימי יותר ומתחיל למשוך עמו את הרשתית, והדבר עלול לגרום לחור במרכז הראייה. במקרה שהתהליך נמשך, החור עלול לגדול עד להיפרדות רשתית. בשלבים מוקדמים עשוי החור להיסגר מעצמו, אף שזו תופעה נדירה, אולם כשהוא מגיע לשלבים מתקדמים יותר נדרשת התערבות רפואית הכוללת ויטרקטומיה בגישה פארס פלאנה (Pars Plana Vitrectomy), קילוף שכבת הInternal Limiting Membrane והשארת גז מסוג Sulfur Hexafluoride או Perfluoropropane בעין המטופל. הסתמנות הסימפטומים של חור מקולרי אינה אחידה. חלק מהחולים לא יחוו סימפטומים כלל בהתחלה, ולעומתם - אחרים עשויים לשים לב להתפתחותו מיד, בעקבות ירידה באיכות הראייה בעין הפגועה. התלונה העיקרית היא מטמורפופסיה, עיוות או כתם במרכז הראייה. רוב המקרים מופיעים אצל נשים, 67%–91% מכלל הסובלים מהתופעה. מדיה וקבצים בנושא חור מקולרי בוויקישיתוף Idan Hecht, Michael Mimouni, Eytan Z. Blumenthal, Yoreh Barak, Sulfur Hexafluoride (SF6) versus Perfluoropropane (C3F8) in the Intraoperative Management of Macular Holes: A Systematic Review and Meta-Analysis, Journal of Ophthalmology 2019, 2019, עמ' 1820850 doi: 10.1155/2019/1820850 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.